
Parlamentul României
Camera Deputaţilor
Comisia pentru muncă şi protecţie socială

	Bucureşti,
	13 iulie 2020

	Nr.
	4c-9/352



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege pentru completarea Legii nr.263/2010 privind sistemul unitar de pensii publice, trimis Comisiei pentru muncă şi protecţie socială, cu adresa 
nr. PLx 260/2020 din 13 mai 2020, pentru dezbatere şi examinare în fond.



PREŞEDINTE,
ADRIAN SOLOMON

Parlamentul României
Camera Deputaţilor
Comisia pentru muncă şi protecţie socială

	Bucureşti,
	13 iulie 2020

	Nr.
	4c-9/352

	
	



R A P O R T
asupra proiectului de Lege pentru completarea Legii nr.263/2010 privind sistemul unitar de pensii publice

În temeiul art. 94 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 260/2020 din 13.05.2020, cu dezbaterea pe fond, a proiectului de Lege pentru completarea Legii nr.263/2010 privind sistemul unitar de pensii publice.

Proiectul de lege are ca obiect de reglementare completarea art.30 alin.(1) şi a art.56 din Legea nr.263/2010, în sensul introducerii unei noi categorii de activităţi considerate locuri de muncă în condiţii speciale, precum şi instituirea unei noi excepţii de la art.55 alin.(1) lit.b), prin stabilirea condiţiilor de pensionare pentru limită de vârstă pentru persoanele care au lucrat în sectorul de construcţii de nave, desfăşurând următoarele activităţi specifice: control nedistructiv cu radiaţii ionizate, izolare cu vată minerală, galvanizare, sablare/zincare, vopsitorie, sudură, montare/demontare schele, lăcătuşerie montaj, tubulatură montaj, polizare montaj, mecanică montaj şi electrică montaj.

Proiectul de lege a fost adoptat de Senat în şedinţa din 5 mai 2020.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.219/16.03.2020)
· avizul favorabil al Consiliului Economic şi Social (nr.1265/03.03.2020)
· avizul negativ al Comisiei pentru drepturile omului, culte şi problemele minorităţilor naţionale (nr.4c-6/244/20.05.2020)
· avizul negativ al Comisiei pentru egalitatea de şanse pentru femei şi bărbaţi (nr.4c-20/247/19.05.2020)
· punctul de vedere, negativ, al Guvernului nr.3723/28.05.2020.

La dezbaterile care au avut loc în şedinţa online a comisiei din 7 iulie 2020 a participat, în conformitate cu prevederile art.55 din Regulamentul Camerei Deputaţilor, republicat, dl Alin Ignat, Secretar de Stat, Ministerul Muncii şi Protecţiei Sociale.

La lucrările comisiei şi-au înregistrat prezenţa 24 de deputaţi, din totalul de 24 de membri ai comisiei.
Raportul comisiei a fost adoptat cu majoritate de voturi (două abţineri).

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 


PREŞEDINTE,					SECRETAR,
Adrian Solomon					Violeta Răduţ









Întocmit,
[bookmark: OLE_LINK1][bookmark: OLE_LINK2]Consilier parlamentar Sorina Szabo
Consilier parlamentar Lidia Vlădescu





ANEXA

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 
act normativ de bază
	Text
adoptat de Senat
	Text propus de comisie
(autor amendament) 
	Motivare

	1. 
	
__
	
Titlul Legii

 Lege pentru completarea Legii nr.263/2010 privind sistemul unitar de pensii
publice

	


 Lege pentru modificarea şi completarea Legii nr.263/2010 privind sistemul unitar de pensii publice

Autori: membrii comisiei 

	


Pentru respectarea normelor de tehnică legislativă.

	2. 
	
__
	
Articol unic. - Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, se completează după cum urmează:

	
Articol unic. - Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, se modifică şi se completează după cum urmează:

Autori: membrii comisiei 

	
Pentru respectarea normelor de tehnică legislativă.

	3. 
	
Art.30, alin.(1), literă nouă

[bookmark: do|caIII|ar30|al1](1) În sensul prezentei legi, locurile de muncă în condiţii speciale sunt cele din:
(…)

	
1.	La articolul 30 alineatul (1), după litera f) se introduce o nouă literă, lit.g), cu următorul cuprins:
„g) sectorul construcţii nave, pentru personalul care îşi desfăşoară activitatea în următoarele activităţi specifice: control nedistructiv cu radiaţii ionizante, izolare cu vată minerală, galvanizare, sablare/zincare, vopsitorie, sudură, montare/ demontare schele, lăcătuşerie montaj, tubulatură montaj, polizare montaj, mecanică montaj, electrică montaj.”

	
1.	La articolul 30 alineatul (1), după litera g) se introduce o nouă literă, lit.h), cu următorul cuprins:
„h) sectorul construcţii nave, pentru personalul care îşi desfăşoară activitatea în următoarele activităţi specifice: control nedistructiv cu radiaţii ionizante, izolare cu vată minerală, galvanizare, sablare/zincare, vopsitorie, sudură, montare/ demontare schele, lăcătuşerie montaj, tubulatură montaj, polizare montaj, mecanică montaj, electrică montaj.”

	
Locurile de muncă respective au fost încadrate în grupa I de muncă, având în vedere riscurile la care se expun angajaţii din şantierele navale, care sunt unele semnificative în comparaţie cu alte sectoare economice. De asemenea, s-a ţinut cont de riscul de alunecare şi cădere, riscul de explozii sau scurt circuite care pot genera arsuriconstituie riscuri zilnice, considerate a fi comune pe şantierele navale, însă nu şi cele mai grave, de riscul apariţiei bolilor articulare pe fondul desfăşurării activităţii în spaţii extrem de înguste în anumite cazuri, azbestoza şi mezoteliomul (cancer al pleurei), care reprezintă unele dintre cele mai importante riscuri cu care se confruntă salariaţii din şantierele navale, în condiţiile inhalării de azbest sau de alte diferite gaze utilizate în construcţia sau reparaţia de nave, mai ales în cazul operaţiunilor care presupun sudura sau lucrul în spaţii înguste şi închise specifice unor activităţi precum polizare, sablare sau vopsitorie.
Corelare cu noua numerotare, având în vedere existenţa lit.g), introdusă prin OUG nr.108/2020.






	4. 
	
Art.30, alineat nou

	
__
	
2. La articolul 30, după alineatul (42) se introduce un nou alineat, alin.(43), cu următorul cuprins:  
„(43) Este asimilată stagiului de cotizare în condiții speciale de muncă, prevăzut la alin.(1) lit.h), perioada anterioară datei de 1 aprilie 2001 în care personalul din sectorul construcții nave a desfășurat activități la locuri de muncă încadrate conform legislației anterioare în grupa I de muncă.”

Autor: Adrian Solomon – deputat PSD





	
După data de 1 aprilie 2001 condițiile speciale de muncă au fost acordate numai pentru locurile de muncă încadrate, anterior acestei date, în grupa I de muncă.  Acest lucru a fost reglementat atât prin Legea nr. 19/2000, Legea nr. 226/2006, cât și prin Legea nr. 263/2010 privind sistemul unitar de pensii publice. 
Corelare cu modificările propuse.

	5. 
	
Art.56, alin.(1), literă nouă

[bookmark: do|caIV|si1|ar56|al1](1) Fac excepţie de la prevederile art. 55 alin. (1) lit. b) persoanele care au realizat un stagiu de cotizare de cel puţin:

	
2.	La articolul 56 alineatul (1), după litera c) se introduce o nouă literă, lit.d), cu următorul cuprins: 
„d) 30 de ani în locurile de muncă prevăzute la art.30 alin.(1) lit.g) pentru care reducerea vârstei standard de pensionare este de 10 ani.”

	
3.	La articolul 56 alineatul (1), după litera c) se introduce o nouă literă, lit.d), cu următorul cuprins:
 
„d) 25 de ani în locurile de muncă prevăzute la art.30 alin.(1) lit.h) pentru care reducerea vârstei standard de pensionare este de 13 ani.”

Autor: membrii comisiei

	
Corelare cu prevederile lit.c) şi reducerea prevăzută de lege.
Corelare cu noua numerotare, având în vedere existenţa lit.g), introdusă prin OUG nr.108/2020.


	6. 
	
Art.56, alin.(2), literă nouă

(2) Vârsta standard de pensionare redusă potrivit prevederilor alin. (1) nu poate fi mai mică decât:
	
3.	La articolul 56 alineatul (2), după litera c) se introduce o nouă literă, lit.d), cu următorul cuprins:
„d) 53 de ani pentru femei şi 55 de ani pentru bărbaţi, în cazul persoanelor prevăzute la alin.(1) lit.d).”

	
4.	La articolul 56 alineatul (2), după litera c) se introduce o nouă literă, lit.d), cu următorul cuprins:

„d) 50 de ani pentru femei şi 52 de ani pentru bărbaţi, în cazul persoanelor prevăzute la alin.(1) lit.d).”

Autor: membrii comisiei

	
Corelare cu prevederile lit.c) şi reducerea prevăzută de lege.

	7. 
	
Art.56, alin.(2), literă nouă

(3) Stagiul complet de cotizare este de:
	
4.	La articolul 56 alineatul (3), după litera c) se introduce o nouă literă, lit.d), cu următorul cuprins:
„d) 30 de ani pentru persoanele care au realizat cel puţin 30 de ani în locurile de muncă prevăzute la art.30 alin.(1) lit.g).”


	
5.	La articolul 56 alineatul (3), după litera c) se introduce o nouă literă, lit.d), cu următorul cuprins:

„d) 25 de ani pentru persoanele care au realizat cel puţin 30 de ani în locurile de muncă prevăzute la art.30 alin.(1) lit.h).”

Autor: membrii comisiei

	
Corelare cu prevederile lit.c) şi reducerea prevăzută de lege.
Corelare cu noua numerotare, având în vedere existenţa lit.g), introdusă prin OUG nr.108/2020.


	8. 
	
Art. 105, alin.(1)

[bookmark: do|caIV|si7|ar105|al1](1) În sistemul public de pensii, pensiile se plătesc de la data acordării, stabilită prin decizia casei teritoriale de pensii, cu excepţia pensiei anticipate şi a pensiei anticipate parţiale, care se plătesc de la data încetării calităţii de asigurat.
[bookmark: do|caIV|si7|ar105|al2]
	
__
	
6. La articolul 105, alineatul (1) se modifică și va avea următorul cuprins:
„(1) Prin derogare de la prevederile Codului Civil referitoare la termenul de prescripţie, drepturile de pensii stabilite/recalculate în condițiile prezentei legi se plătesc de la data acordării înscrisă în decizia emisă de casa teritorială de pensii, cu excepţia pensiei anticipate şi a pensiei anticipate parţiale, care se plătesc de la data încetării calităţii de asigurat.”

Autori: Florin Roman - deputat PNL şi membrii comisiei

	
Termenul general de prescripţie, de 3 ani, nu trebuie să se aplice drepturilor de pensie.

